Diari Oficial de la Generalitat Valenciana


Sumari del DOGV 2051, del 22-06-1993 (1993/828403)

RESOLUCIÓ de 30 d'abril de 1993, del Conseller d'Obres Públiques, Urbanisme i Transports, per la qual aprova definitivament la modificació puntual del Pla General d'Ordenació Urbana del municipi de la Vila Joiosa (Alacant) relativa a l'ajust de superfícies en el sector 10 del sal urbanitzable programat de la Vila Joiosa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2051

Data del DOGV
:   22-06-1993

Secció del DOGV
:   ALTRES DISPOSICIONS

Número del document
:   1993/828403


Data del document
:   30-04-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 30 d'abril de 1993, del Conseller d'Obres Públiques, Urbanisme i Transports, per la qual aprova definitivament la modificació puntual del Pla General d'Ordenació Urbana del municipi de la Vila Joiosa (Alacant) relativa a l'ajust de superfícies en el sector 10 del sòl urbanitzable programat de la Vila Joiosa.  
El Conseller d'Obres Públiques, Urbanisme i Transports, amb data 30 d'abril de 1993, va adoptar la resolució que a continuació es transcriu:  
«Vista la modificació puntual del Pla General d'Ordenació Urbana de la Vila Joiosa (Alacant), relativa a l'ajust de superfícies en el sector 10 del sòl urbanitzable programat, i tenint en compte els següents  
Antecedents de fet  
Primer  
L?Ajuntament de la Vila Joiosa, en la sessió plenària de 5 de novembre de 1992, va acordar-ne l'aprovació provisional després d'haver complit els tràmits d'aprovació inicial, el 20 de juliol de 1992, i d'exposició pública, mitjançant els anuncis apareguts en el Diari Oficial de la Generalitat Valenciana número 1.859, de 10 de setembre de 1992, i en el diari Informació, el 4 de setembre de 1992. No hi va haver cap al·legació.  
Segon  
La documentació està integrada per memòria, estudis complementaris, plànols d'informació i normes urbanístiques.  
Tercer  
La finalitat d'aquest expedient és la rectificació de la superfície atribuïda pel Pla General d'Ordenació Urbana al sector 10 del sòl urbanitzable programat, i també el reajust de les superfícies destinades a sistemes i a zona edificable, clau 9ª, en l?àmbit esmentat.  
La situació inicial era:  
- Superfície sector 10: 87.400 m2  
- Zona clau 9a: 50. 100 m2.  
- Sistemes generals : 37.300 m2  
La situació, traslladant el dibuix del pla general a la realitat del terreny:  
- Superfície sector 10: 109.008 m2  
- Zona clau 9ª: 58.250 m2  
- Sistemes generals: 50.858 m2  
L?assumpció d'aquestes superfícies comportava la variació de l'aprofitament mitjà del sector i, per tant, la del quadrienni a què pertany amb les inevitables conseqüències per a altres sectors en desenvolupament.  
La solució que l'ajuntament ha escollit és el manteniment dels aprofitaments per a evitar afectar altres sectors i incrementar a la vegada els espais lliures en la proporció suficient per a absorbir l'augment de densitat de població.  
El resultat final és:  
- Superfície sector 10: 109.008 m2  
- Zona clau 9ª: 62.471 m2  
- Sistemes generals: 46.537 m2  
L?increment de zones verdes és de 2.000 m2.  
Quart  
La Comissió Territorial d'Urbanisme d'Alacant, en la sessió celebrada el dia 2 d'abril de 1993, va acordar emetre un informe favorable sobre la modificació puntual proposada i elevar-la al Conseller d'Obres Públiques, Urbanisme i Transports per a l'aprovació definitiva.  
Consideracions tècnico-jurídiques  
Primera  
La tramitació es considera correcta d'acord amb el que estableixen l'article 114, per remissió del 128.1, del text refós de 1992 i els articles del 125 al 130 del Reglament de Planejament, per remissió del 161.1 del mateix text legal.  
Segona  
La documentació es considera completa d'acord amb l'article 72.4 del text refós de 1992 i els articles del 37 al 42 del Reglament de Planejament, a la vista del contingut i abast de la modificació plantejada.  
Tercera  
El contingut de la proposta es considera tècnicament correcte, ja que l'increment de població ha estat compensat per una major classificació d'espais lliures, que supera l'estàndard de 5 m2/habitant, i el supòsit es pot emmarcar en l'article 128 del text refós de 1992.  
Quarta  
El Conseller d'Obres Públiques, Urbanisme i Transports és  
l?òrgan competent per a la resolució definitiva del planejament general, i les seues modificacions, dels municipis costaners la població estacional resident de fet dels quals passe dels 50.000 habitants, o els puga superar en el seu desenvolupament, d'acord amb l'article 3.2 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana, en relació amb l'article 118.3.a del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, amb l?informe previ de la Comissió Territorial d'Urbanisme d'acord amb l'article 15.2 de l?esmentat Reglament dels òrgans Urbanístics de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions aplicables, resolc:  
Aprovar definitivament la modificació puntual del Pla General d'Ordenació Urbana del municipi de la Vila Joiosa (Alacant) relativa a l'ajust de superfícies en el sector 10 del sòl urbanitzable programat de la Vila Joiosa.»  
Contra aquesta resolució, que exhaureix la via administrativa, es podrà interposar un recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptats des de l?endemà de la notificació d'aquesta.  
Per a la interposició de l?esmentat recurs és requisit imprescindible que, prèviament, el recurrent comunique a aquest òrgan la seua interposició. Tot això d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa, de 27 de desembre de 1956, i l?article 110.3 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
Tot açò sense perjudici que puga interposar qualsevol altre recurs que estime convenient.  
València, 30 d'abril de 1993.- El Conseller d'Obres Públiques, Urbanisme i Transports: Eugenio Burriel de Orueta.